b'\n_START_ARTICLE_\nRakkauden pelikentt\xc3\xa4\n_START_SECTION_\nJuoni\n_START_PARAGRAPH_\nEntinen jalkapallot\xc3\xa4hti ja yh\xc3\xa4 salskea poikamies alkaa valmentaa poikansa jalkapallojoukkuetta. Uusi teht\xc3\xa4v\xc3\xa4 auttaa h\xc3\xa4nt\xc3\xa4 my\xc3\xb6s naisasioissa.\n_START_SECTION_\nTuotanto\n_START_PARAGRAPH_\nGerard Butler vahvistettiin elokuvan p\xc3\xa4\xc3\xa4osiin 23. helmikuuta 2011._NEWLINE_Elokuvan kuvaukset alkoivat Louisianassa 5. huhtikuuta 2011 ja kestiv\xc3\xa4t toukokuun loppuun._NEWLINE_16. hein\xc3\xa4kuuta 2012 FilmDistrict muutti elokuvan alkuper\xc3\xa4isen nimen nimest\xc3\xa4 Playing the Field nimeen Playing for Keeps.\n_START_SECTION_\nArvioita\n_START_PARAGRAPH_\nTurun Sanomien P\xc3\xa4ivi Valotie harmittelee, ett\xc3\xa4 Rakkauden pelikentt\xc3\xa4 hukkaa mahdollisuutensa reippaaseen v\xc3\xa4\xc3\xa4rink\xc3\xa4sityskomediaan, koska siit\xc3\xa4 puuttuvat komediallinen rytmitys, naseva dialogi ja selke\xc3\xa4 n\xc3\xa4kemys. \xe2\x80\x9dTahmaisesti etenev\xc3\xa4 ja pitk\xc3\xa4piim\xc3\xa4inen elokuva ajelehtii l\xc3\xb6ys\xc3\xa4sti romanttisen komedian ja vakavamman ihmissuhdedraaman v\xc3\xa4limaastossa. Urheilijarentun perhekuvioita, semminkin is\xc3\xa4-poika-suhdetta selvitell\xc3\xa4\xc3\xa4n v\xc3\xa4lill\xc3\xa4 jo nyyhkydraamaksi lipsahtaen. Seksinn\xc3\xa4lk\xc3\xa4iset naapuruston naiset sivuosissa ovat taas kuin \xc3\xb6veriksi vedetyst\xc3\xa4 puskafarssista, yli-ik\xc3\xa4isi\xc3\xa4 yhden ulottuvuuden bimboja.\xe2\x80\x9d'